La plantilla de la Policia Local compta amb 16 nous efectius
2025-07-24

El Saló de Plens de l’Ajuntament de Burjassot ha sigut testimoni de la presentació dels 16 nous agents amb què ja compta la plantilla de la Policia Local del municipi. Un reforç important a la mateixa que redundarà en benefici per a la seguretat de la ciutadania.

Les noves incorporacions, acompanyades del Comissari Principal Cap de Policia Local de Burjassot José Javier Collado, han sigut rebudes per l’Alcalde de Burjassot, Rafa García, les Regidores de Governació i Personal, Rosa Coca i Mª Ángeles Navarro, respectivament, i la responsable de Recursos Humans del Consistori.

El màxim representant municipal ha donat la benvinguda a les i els nous policies als quals els ha demanat que, al costat de la resta de la plantilla de la Policia Local de Burjassot, no desistisquen de la seua obstinació de fer de Burjassot un poble segur.